ລີເບຍປະກາດ ຈະເອົາຊະນະ ອົງການເນໂຕ້
ຜູ້ນໍາລີເບຍ Muammar Gadhafi ປະກາດວ່າ ຈະເອົາຊະນະອົງການເນໂຕ້ ຂະນະທີ່ການໂຈມຕີ ທາງອາກາດ ຍັງດຳເນີນ ຢູ່ຕໍ່ມາ.
ທ່ານ Moammar Gadhafi ຜູ້ນຳຂອງລີເບຍໄດ້ປະກາດໃນການອັດສຽງ ທີ່ອອກອາກາດ ໂດຍໂທລະພາບລີເບຍໃນວັນມື້ວັນສຸກວານນີ້ວ່າ ຈະເອົາຊະນະອົງການເນໂຕ້ ຫຼັງຈາກການ ໂຈມຕີທາງອາກາດ ຂອງກຳລັງປະສົມນາໆຊາດໄດ້ຖະຫຼົ່ມລີເບຍໃນຕອນກາງເວັນນັ້ນ ໂດຍການຮ້ອງ ແລະຊຸກຍູ້ໃຫ້ປະຊາຊົນລີເບຍອົດທົນຕໍ່ໄປນັ້ນ ທ່ານ Gadhafi ປະກາດວ່າ ຈະບໍ່ຢຸດເຊົາເດັດຂາດທັງໆທີ່ໄດ້ມີການຮຽກຮ້ອງຈາກພວກຜູ້ນຳຂອງໂລກໃຫ້ທ່ານສະລະອຳ ນາດ ການຖະແຫຼງດັ່ງກ່າວໄດ້ອອກອາກາດຂະນະທີ່ໂທລະພາບຂອງລັດຖະບານລີເບຍໄດ້ສາຍຮູບ ໃນອັນທີ່ທາງສະຖານີໂທລະພາບດັ່ງກ່າວເວົ້າວ່າ ເປັນວີດີໂອສົດ ກ່ຽວກັບການໂຮມຊຸມນຸມ ຂອງພວກທີ່ນິຍົມທ່ານ Gadhafi ທີ່ຈະຕຸລັດຕຣີໂປລີ ຮູບວີດີໂອສະແດງໃຫ້ເຫັນວ່າ ມີຜູ້ ຄົນຈຳນວນຫຼາຍຮ້ອຍໄດ້ພາກັນໂບກທຸງແລະກໍຮ້ອງຄຳຂວັນສະໜັບສະໜຸນລັດຖະບານ ການອອກອາກາດຄຳຖະແຫຼງຂອງທ່ານ Gadhafi ມີຂຶ້ນຂະນະທີ່ເຮືອບິນລົບຂອງອົງການ ເນໂຕ້ສືບຕໍ່ທຳການໂຈມຕີນະຄອນຫຼວງຕຣີໂປລີ ເປັນທີ່ປາກົດ ວ່າການໂຈມຕີຂອງເນໂຕ້ ໄດ້ແນເປົ້າໝາຍໃສ່ຫຼາຍໆເຂດໃນນະຄອນຫຼວງ ແຕ່ຍັງບໍ່ທັນເປັນທີ່ຈະແຈ້ງເທື່ອວ່າມີຈຸດໃດ ແດ່ໄດ້ຖືກໂຈມຕີແລະຜູ້ມີບາດເຈັບລົ້ມ ຕາຍຫຼືບໍ່ ສ່ວນໃຫຍ່ແລ້ວອົງການເນໂຕ້ໄດ້ທຳການໂຈມຕີໂດຍອາໄສຄວາມມືດໃນຕອນກາງຄືນເປັນ ເຄື່ອງກຳບັງແຕ່ການໂຈມຕີໃນຕອນກາງເວັນກໍມີເພີ່ມຂຶ້ນນັບມື້ ການໂຈມຕີໃນວັນສຸກວານ ນີ້ມີຂຶ້ນລຸນຫຼັງການໂຈມຕີໃນຕອນກາງຄືນຂອງວັນພະຫັດ ຂະນະດຽວກັນ ກຳລັງທີ່ຈົງຮັກພັກດີຕໍ່ທ່ານ Gadhafi ກໍໄດ້ຍິງໂຈມຕີ ເປົ້າໝາຍຕ່າງໆທີ່ ເມືອງ Misrata ທີ່ໝັ້ນຂອງພວກກະບົດໃນພາກຕາເວັນຕົກຂອງປະເທດ ເຈົ້າໜ້າທີ່ການ ແພດ ແລະພວກກະບົດເວົ້າວ່າ ການໂຈມຕີໃນມື້ວານນີ້ເຮັດໃຫ້ມີຜູ້ເສຍຊີວິດຢ່າງນ້ອຍ 10 ຄົນແລະະໄດ້ຮັບບາດເຈັບອີກ 40 ຄົນ